מחיר חתונה בוילה | Bebke-בבקה
חתונה באולם לא עושה לכם את זה? כמה יעלה לכם להתחתן בוילה...
Shiran cohen shay	 20 דצמ 2014
אם אתם חושבים על הפקה של חתונה קצת אחרת, כלומר חתונה שאינה נערכת באולם אירועים או בגן אירועים, אתם בהחלט בכיוון הנכון אל עבר חתונה מיוחדת, איכותית ובלתי נשכחת! ברור כי הדבר הראשון שמטריד אתכם הוא נושא המחיר. בסופו של דבר צריכים להיות פרקטיים, ולכן לנושא המחיר יש חשיבות רבה. המיתוס הגדול ביותר בנוגע לחתונות שאינן נערכות באולמות מסודרים, הוא כי מדובר בחתונות לעשירים בלבד. לכאורה זה גם נראה הגיוני – הרי צריך הרבה מאוד לוגיסטיקה, תכנון ומחשבה, לפני שאפשר בכלל להתחתן במקום כמו הטבע או חוף הים.
אז כדי לפתור לכם את כל הדילמות וההתלבטויות, החלטנו לכתוב את המאמר הזה, אשר יעניק לכם מושג כללי לגבי מחיר של חתונה בוילה.
קודם כל, חשוב להבין שאם עושים השוואות, צריך לעשות השוואה בין תפוחים לבין תפוחים, ולא בין תפוחים לבין אגסים. לכן, צריך להבין שאין באמת בסיס להשוואת המחיר בין חתונה באולם אירועים לבין חתונה בוילה, משום שמה שאתם תקבלו בחתונות השונות הוא דבר אחר לגמרי. כמו כן, גם שתי חתונות באולם אירועים יכולות להיות שונות לחלוטין מבחינת המחיר. הדבר תלוי כמובן בהעדפות שלכם, בפינוקים שאתם מחלקים לאורחים וכדומה.
כאשר אנחנו מדברים על חתונה בוילה, העיקרון זהה. המחיר הסופי תלוי רק בכם – בכמה שתרצו להרשים, לעצב, לפנק, להעניק וכדומה. יחד עם זאת, אפשר לנסות ולהרכיב מחיר ראשוני עבור הפקת חתונה בוילה.
ראשית, האוכל. חברת קייטרינג עולה בין 150 ₪ ל-300 ₪ לאדם בממוצע. בר אלכוהול עולה כ-50 ₪ לאדם, ובר קפה כ-5 ₪ לאדם. הגברה עולה בסביבות ה-3,000 ₪, ותאורה (בהתאם לצורך) בין 3,000 ל-6,000 ₪. מאבטחים וסדרני חניה יעלו לכם כ-1,000 ₪ לערב, ודי.ג'יי יעלה בסביבות ה-6,500 ₪. צלם במסגרת של חבילת צילום מלאה יעלה קצת יותר מדי.ג'יי.
לכל אלה יש כמובן להוסיף את מחיר שכירת הוילה, וזה כמובן תלוי מאוד במיקום ובגודל של המקום. בסופו של דבר, אתם עשויים לגלות כי לא קיים הבדל משמעותי בין חתונה רגילה באולם אירועים ממוצע באזור המרכז, לבין חתונה בוילה. אבל התמורה – שונה לחלוטין!
One thought on “מחיר חתונה בוילה”
אלכסיי מלב - 25/03/2017 at 19:21